Paġna Rati massimi fix-xahar u fil-ġimgħa huma fi proporzjon għat-tul tal-użu magħmul mill-infrastruttura. Il-pagament ta' kuljum impost fuq l-utent għall-kategoriji kollha ta' vetturi jammonta għal EUR 13." Dan l-Anness jistabbilixxi l-parametri li għandhom jintużaw biex tiġi kkalkolata t-tariffa medja ppeżata massima għall-ispiża esterna. Il-valuri tat-Tabella 1 jistgħu jiġu mmultiplikati b'fattur ta' mhux aktar minn 2 f'żoni muntanjużi dment li dan ikun iġġustifikat mill-pendil tat-toroq, l-altitudni u/jew l-inverżjonijiet tat-temperatura. Il-valuri fit-Tabella 2 jistgħu jiġu mmultiplikati b'fattur mhux akbar minn 2 fiż-żoni muntanjużi dment li dan ikun iġġustifikat mill-pendil tat-toroq, l-inverżjonijiet tat-temperatura u/jew l-effett ta' anfiteatru tal-widien." Iċ-ċirku ta' barra tal-munita juri t-12-il stilla tal-bandiera Ewropea. Din is-sejħa għall-proposti sejra tipprovdi finanzjament biex tappoġġja l-azzjonijiet immirati għall-iskjerament tal-Voluntiera tal-Għajnuna tal-UE sabiex jappoġġjaw u jikkumplimentaw għajnuna umanitarja f'pajjiżi terzi fi proġetti li jiffokaw fuq it-tnaqqis tar-riskju tad-diżastri, l-istat ta' tħejjija f'każ ta' diżastri u l-kollegament bejn l-għajnuna, ir-riabilitazzjoni u l-iżvilupp. L-għan tas-sejħa huwa li jiġu ffinanzjati proġetti li jinvolvu l-iskjerament tal-Voluntiera tal-Għajnuna tal-UE. Dawn il-proġetti għandhom jikkontribwixxu għat-tisħiħ tal-kapaċità sabiex jipprovdu ħtiġijiet ibbażati fuq l-għajnuna umanitarja mmirata lejn it-tisħiħ tal-kapaċità u r-reżiljenza tal-komunitajiet vulnerabbli u affettwati minn diżastri f'pajjiżi terzi billi jiffokaw fuq it-tħejjija għad-diżastri, it-tnaqqis tar-riskju ta' diżastri u t-tisħiħ tal-kollegament bejn l-għajnuna, ir-riabilitazzjoni u l-iżvilupp (LRRD). Barra minn hekk, dawn il-proġetti jistgħu wkoll isaħħu l-kapaċitajiet tal-implimentazzjoni tal-organizzazzjonijiet emittenti u ospitanti li qegħdin jieħdu sehem jew li beħsiebhom jieħdu sehem fl-inizjattiva Voluntiera tal-Għajnuna tal-UE, inkluż fl-għodod u l-metodi ta' twissija bikrija għal diżastri. Permezz ta' din is-sejħa, il-Kummissjoni u l-Aġenzija Eżekuttiva għall-Edukazzjoni, l-Awdjoviżiv u l-Kultura (minn hawn 'il quddiem imsejħa bħala "EACEA") qegħdin jistennew li jiksbu r-riżultati li ġejjin: 350 voluntier subaltern/superjuri li jintużaw għal proġetti fl-infurzar tar-reżiljenza u l-ġestjoni tar-riskji f'każ ta' diżastru f'pajjiżi vulnerabbli u dgħajfa jew affettwati mid-diżastri u fil-kriżijiet minsija f'pajjiżi terzi. Għal 100 professjonist subaltern: il-possibilità li jieħdu sehem f'kollokamenti tal-apprendistat fl-Ewropa qabel l-iskjerament. Opportunitajiet għall-volontarjat onlajn sabiex jappoġġjaw u jikkumplimentaw l-attivitajiet tal-proġetti; Proġetti ffinanzjati taħt din is-sejħa jipprovdu sinerġiji u kumplimentarjetà lil operazzjonijiet iffinanzjati mill-UE f'għajnuna umanitarja jew protezzjoni ċivili fil-pajjiżi/reġjuni rispettivi. Il-baġit totali allokat għall-kofinanzjament tal-proġetti taħt din is-sejħa għall-proposti huwa stmat għal EUR 8 400 000. Għall-ewwel sensiela (proġetti sottomessi sas-17 ta' Mejju 2016) huwa previst l-użu ta' 50 % tal-ammont disponibbli (EUR 4 200 000). 50 % (EUR 4 200 000) għandhom ikunu disponibbli għat-tieni sensiela (proġetti sottomessi sal-1 ta' Settembru 2016). L-għotja massima għandha tkun ta' EUR 1 400 000. Talbiet għal għotjiet taħt EUR 100 000 mhux se jitqiesu għall-finanzjament. L-EACEA tistenna li tiffinanzja 8 proposti. L-EACEA tirriserva d-dritt li ma tqassamx il-fondi kollha disponibbli f'sensiela jew f'oħra. Minn hawn 'il quddiem, l-organizzazzjonijiet kollha involuti fil-proġett sejra ssir referenza għalihom bħala l-"konsorzju" L-organizzazzjonijiet kollha (applikant u sħab) involuti fl-applikazzjoni f'din is-sejħa, u li jaġixxu bħala organizzazzjonijiet emittenti jew ospitanti, għandhom jiġu ċċertifikati taħt l-inizjattiva Voluntiera tal-Għajnuna tal-UE. Dettalji dwar il-mekkaniżmu taċ-ċertifikazzjoni jistgħu jinstabu fuq: L-applikant (sieħeb ewlieni) għandu jkun organizzazzjoni emittenti tal-UE ċċertifikata taħt l-inizjattiva tal-Voluntiera tal-Għajnuna tal-UE. Is-sħab tal-konsorzju li jkun fadal huma organizzazzjonijiet emittenti jew ospitanti ċertifikati taħt l-inizjattiva Voluntiera tal-Għajnuna tal-UE. Il-proposti tal-proġett li jinvolvu organizzazzjonijiet emittenti u ospitanti li applikaw għal ċertifikazzjoni qabel id-data ta' skadenza għas-sottomissjoni ta' applikazzjonijiet (Taqsima 8) sejrin jiġu inklużi fil-fażijiet ta' verifika tal-eliġibbiltà u l-valutazzjoni. Madankollu l-għażla ta' dawn il-proposti għal proġetti sejra tkun soġġetta għar-riżultat tal-proċess ta' ċertifikazzjoni. Konsorzju tal-proġett għandu jinvolvi mill-inqas tnejn jew tliet organizzazzjonijiet emittenti ċertifikati minn żewġ pajjiżi differenti u żewġ organizzazzjonijiet ospitanti ċċertifikati. Organizzazzjonijiet mhux iċċertifikati li huma speċjalizzati fi kwalunkwe qasam relevanti għall-għanijiet jew l-azzjonjiet tal-proġett jistgħu jiġu involuti bħala sħab fil-konsorzju sabiex jikkontribwixxu bil-kompetenza speċifika tagħhom (Artikolu 8(3) Regolament Delegat (UE) Nru 1398/2014). Dawn l-organizzazzjonijiet għandhom jissodisfaw il-kriterji hekk definiti fir-Regolament (UE) Nru 375/2014, Artikolu 10(3) or Artikolu 10(4). Is-sħab għandhom jippreżentaw mandat li għandu jiġi ffirmat mill-persuni awtorizzati li jidħlu f'impenni legalment vinkolanti, biex b'hekk l-applikanti jkunu jistgħu jaġixxu f'isem is-sħab. Il-konsorzju jista' wkoll jinkludi bħala assoċjati organizzazzjonijiet speċjalizzati oħrajn li jikkontribwixxu għall-għanijiet tal-proġett u jkollhom rwol reali fl-azzjoni. M'għandhomx għalfejn jissodisfaw il-kriterji tal-eliġibbiltà msemmija f'din is-sezzjoni. Dawn is-sħab assoċjati m'għandhom l-ebda relazzjoni kuntrattwali mal-EACEA iżda jridu jkunu msemmija fil-formola elettronika. Dawn jistgħu jkunu pereżempju kumpaniji privati għal profitt u universitajiet. L-attivitajiet sostnuti taħt din is-sejħa għandhom jinkludu: L-iskjerament ta' Voluntiera tal-Għajnuna tal-UE superjuri u subalterni għall-proġetti tal-għajnuna umanitarja fil-qasam tat-tnaqqis tar-riskju tad-diżastri, it-tħejjija u l-LRRD f'pajjiżi terzi bbażati fuq ħtigijiet identifikati. Dan jinkludi l-għażla, ir-reklutaġġ u l-preparazzjoni tal-Voluntiera tal-Għajnuna tal-UE u attivitajiet ta' komunikazzjoni konformi mal-Pjan tal-Komunikazzjoni tal-inizjattiva Voluntiera tal-Għajnuna tal-UE. Attivitajiet li jappoġġjaw l-implimentazzjoni tal-azzjoni ewlenija jistgħu jinkludu: Kollokamenti ta' apprendistat għall-voluntiera subalterni f'organizzazzjonijiet emittenti tal-UE L-infurzar ta' kapaċità għall-komunitajiet vulnerabbli u affettwati mid-diżastri u organizzazzjonijiet lokali L-infurzar ta' kapaċitajiet tal-organizzazzjonijiet ospitanti Assistenza teknika għall-organizzazzjonijiet emittenti Attivitajiet li jippromwovu l-involviment ta' voluntiera onlajn kif ukoll voluntiera impjegati li jappoġġjaw l-azzjonijiet tal-Voluntiera tal-Għajnuna tal-UE Attivitajiet tal-proġetti jistgħu jinkludu: informazzjoni, komunikazzjoni u sensibilizzazzjoni periklu, analiżi tar-riskju u twissija bikrija ippjanar ta' kontinġenza u stat ta' tħejjija għar-rispons protezzjoni tal-għajxien, assi u xogħlijiet ta' mitigazzjoni fuq skala żgħira Attivitajiet fl-infurzar tal-kapaċità u l-assistenza teknika jistgħu jinkludu: Korsijiet ta' taħriġ/it-taħriġ għal dawk li jħarrġu Attivitajiet għall-infurzar u t-trawwim tal-bini ta' sħubiji Żjarat ta' studju/skop sabiex jirfinaw u jiffinalizzaw il-valutazzjoni tal-ħtiġijiet tal-azzjoni Arranġamenti ta' ġemellaġġ u skambju tal-persunal Skambju ta' prattika tajba Żjarat ta' studju (għall-assistenza teknika biss) Kowċing u mentoring tal-persunal imħallas u voluntiera tal-organizzazzjoni emittenti ewlenija (għall-infurzar ta' kapaċitajiet biss) Żjarat ta' studju sa 3 xhur għall-persunal imħallas u voluntiera ewlenin minn pajjiżi terzi għandhom jiġu bbażati f'organizzazzjonijiet applikanti jew sħab Ewropej Attivitajiet tal-infurzar tal-kapaċità għandhom isiru mill-voluntiera superjuri jew mill-voluntiera subalterni b'esperjenza sinifikanti fl-infurzar tal-kapaċità u sorveljati minn professjonista superjuri. Attivitajiet tal-volontarjat onlajn għandhom ikunu relatati mal-proġett u għandhom jiġu implimentati permezz tal-Pjattaforma Voluntiera tal-Għajnuna tal-UE żviluppata mill-Kummissjoni. Organizzazzjonijiet emittenti u ospitanti sejrin jaderixxu għall-istandards u l-proċeduri li għandhom x'jaqsmu mal-voluntiera kandidati u mal-Voluntiera tal-Għajnuna tal-UE kif provdut mir-Regolament (UE) Nru 375/2014, ir-Regolament Delegat (UE) Nru 1398/2014 u r-Regolament ta' Implimentazzjoni (UE) Nru 1244/2014. Il-persuni li ġejjin li għandhom età minima ta' 18-il sena għandhom ikunu eliġibbli li japplikaw bħala voluntiera kandidati: ċittadini tal-Unjoni Ewropea, u residenti ta' pajjiżi terzi li huma residenti fit-tul fi Stat Membru. Il-voluntiera kandidati jistgħu jkunu: professjonisti subalterni, b'mod partikolari gradwati riċenti b'inqas minn ħames snin esperjenza professjonali u inqas minn ħames snin esperjenza f'azzjoni umanitarja; professjonisti superjuri b'ħames snin esperjenza professjonali f'pożizzjonijiet ta' responsabbiltà jew esperti. Barra minn hekk, dawk il-Voluntiera tal-Għajnuna tal-UE li kienu meħtieġa mill-organizzazzjonijiet emittenti u ospitanti li jagħmlu kollokament tal-apprendistat għandhom ilestuh u jiġu vvalutati b'suċċess. Il-kollokamenti tal-apprendistat qabel l-iskjerament (għal voluntiera subalterni biss) għandhom isiru f'waħda mill-organizzazzjonijiet emittenti parteċipanti fil-proġett għal perjodu massimu ta' 6 xhur, fejn possibbli f'pajjiż li mhuwiex il-pajjiż ta' oriġini tagħhom. Il-perjodu ta' skjerament jista' jvarja bejn minimu ta' xahar u massimu ta' 18-il xahar. Fl-2016, qabel is-sejħa, ġiet definita lista ta' pajjiżi terzi għall-iskjerament u l-bini tal-kapaċità skont metodoloġija tal-valutazzjoni tal-ħtiġijiet simili għal dik tal-azzjonijiet tal-għajnuna umanitarja iżda li teskludi oqsma b'kunflitt armat li jkunu għadu għaddej. Din il-lista flimkien mad-dettalji tal-metodoloġija tista' tinstab taħt il-link li ġejja: https://eacea.ec.europa.eu/eu-aid-volunteers/funding_en L-attivitajiet tal-proġett jistgħu jsiru lil hinn mill-pajjiżi sħab sakemm il-pajjiżi kkonċernati jkunu wkoll fuq il-lista ta' pajjiżi msemmija hawn fuq. Proġetti sottomessi għall-ewwel data ta' skadenza tas-17 ta' Mejju 2016 għandhom jibdew bejn l-1 ta' Ottubru 2016 u l-31 ta' Jannar 2017, b'perjodu massimu ta' 24 xahar. Proġetti sottomessi għat-tieni data ta' skadenza tal-1 ta' Settembru 2016 għandhom jibdew bejn l-1 ta' Frar 2017 u l-31 ta' Mejju 2017, b'perjodu massimu ta' 24 xahar. L-applikazzjonijiet għal proġetti skedati li jkunu itwal mit-tul ta' żmien speċifikat f'din is-sejħa għall-proposti mhumiex sejrin jiġu aċċettati. Ma hija sejra tingħata l-ebda estensjoni għall-perjodu ta' eliġibbilità lil hinn mit-tul massimu. Ftit wara l-bidu tal-proġett, sejra tissejjaħ laqgħa mill-Kummissjoni/l-EACEA fi Brussell sabiex jiġi ppreżentat il-proġett u jitħalla jsir in-netwerking bejn l-organizzazzjonjiet emittenti. Għal din il-laqgħa, għandu jipparteċipa massimu ta' parteċipant wieħed għal kull organizzazzjoni emittenti. Spejjeż tal-ivvjaġġar relatati ma' din il-laqgħa ta' ġurnata fi Brussell huma spejjeż eliġibbli u hemm bżonn li dawn jitqiesu. L-applikazzjonijiet eliġibbli sejrin jiġu vvalutati abbażi tal-kriterji li ġejjin: Ir-rilevanza tal-proġett (massimu ta' 30 punt) Il-kwalità tad-disinn u l-implimentazzjoni tal-proġett (massimu ta' 30 punt) Il-kwalità u r-rilevanza tas-sħubija u l-arranġamenti ta' kooperazzjoni (massimu ta' 20 punt) L-impatt u d-disseminazzjoni (massimu ta' 20 punt) Il-proġetti li jiksbu inqas minn total ta' 60 punt ma jiġux ikkunsidrati għal finanzjament. L-applikazzjonijiet għall-għotjiet għandhom jitħejjew f'waħda mil-lingwi uffiċjali tal-UE, billi tintuża l-formola elettronika (e-Form) mfassla apposta għal dan il-għan. Il-formola elettronika hija ppreżentata fuq l-indirizz elettroniku li ġej: https://eacea.ec.europa.eu/documents/eforms_en L-ebda modifika fl-applikazzjoni mhi permessa ladarba l-iskadenza għas-sottomissjoni tkun għaddiet. Madankollu, jekk ikun meħtieġ li jiġu ċċarati ċerti aspetti jew li ssir korrezzjoni ta' żbalji klerikali, l-Aġenzija tista' tikkuntattja lill-applikant għal dan il-għan waqt il-proċess ta' evalwazzjoni. L-applikazzjonijiet mibgħuta bil-posta, b'faks jew bil-posta elettronika mhumiex sejrin jiġu aċċettati. Jekk jogħġbok innota li għal din is-sejħa għall-proposti ma tistax tiġi sottomessa aktar minn proposta waħda għal proġett mill-istess applikant għal kull sensiela. L-applikanti kollha sejrin jiġu infurmati bil-miktub dwar ir-riżultati tal-proċess tal-għażla. L-applikazzjonijiet iridu jikkonformaw mad-dispożizzjonijiet li jinsabu fil-linji gwida tal-applikazzjoni — Sejħa għall-proposti EACEA/14/2016, jiġu sottomessi fuq il-formola elettronika pprovduta għal dan il-għan u jkun fihom l-annessi relevanti. Id-dokumenti msemmija jistgħu jinstabu fuq l-indirizz elettroniku li ġej: Fil-każ ta' mistoqsijiet, jekk jogħġbok ikkuntattja lil: EACEA-EUAID-VOLUNTEERS@ec.europa.eu Bl-objettiv li jitwaqqaf netwerk Ewropew għall-informazzjoni dwar l-ETV - ReferNet -, din is-sejħa għandha l-għan li tagħżel applikant minn Malta, li miegħu Cedefop se jikkonkludi ftehim qafas ta' sħubija minn Ġunju 2016 sa Diċembru 2019 (3 snin u 7 xhur), u li tikkonkludi mal-applikant li jkollu suċċess ftehim speċifiku ta' għotja għal pjan ta' ħidma ta' 7 xhur li għandu jitwettaq fl-2016, li jibda mill-1 ta' Ġunju 2016. Imwaqqaf fl-1975 u bbażat fil-Greċja sa mill-1995, iċ-Ċentru Ewropew għall-Iżvilupp ta' Taħriġ Vokazzjonali (Cedefop) huwa aġenzija tal-Unjoni Ewropea (UE). Rikonoxxut bħala sors awtorevoli ta' informazzjoni u kompetenza dwar il-VET, il-ħiliet u l-kwalifiki, il-missjoni tiegħu huwa li jappoġġa l-iżvilupp ta' politika Ewropea dwar l-edukazzjoni u t-taħriġ vokazzjonali (VET) u li jikkontribwixxi għall-implimentazzjoni tagħha. ReferNet huwa n-netwerk Ewropew ta' Cedefop għal informazzjoni dwar il-VET. Il-missjoni ddedikata għal ReferNet hija li dan jappoġġa lil Cedefop billi jirrapporta dwar sistemi nazzjonali tal-VET u dwar żviluppi ta' politika u billi jgħolli l-viżibbiltà tal-VET u tal-prodotti ta' Cedefop. Huwa jinkludi 30 membru magħrufin bħala s-sħab nazzjonali ta' ReferNet mill-Istati Membri tal-UE, mill-Iżlanda u min-Norveġja. Is-sħab nazzjonali ta' ReferNet huma istituzzjonijiet ewlenin involuti fil-VET jew fil-politiki tas-suq tax-xogħol fil-pajjiż li jirrappreżentaw. Il-ftehimiet qafas ta' sħubija jiġu implimentati permezz ta' ftehimiet speċifiċi ta' għotja annwali. Għaldaqstant, l-applikanti mhux biss għandhom jissottomettu proposta għall-ftehim qafas minn Ġunju 2016 sa Diċembru 2019 (li, jekk tintgħażel, twassal għall-firma tal-Ftehim Qafas ta' Sħubija għas-snin 2016 sal-2019) iżda wkoll l-applikazzjoni tal-għotja għall-azzjoni tal-2016 (li tista' twassal għall-firma ta' Ftehim Speċifiku ta' Għotja għal 7 xhur fl-2016, li jibda mill-1 ta' Ġunju 2016). L-applikant irid juri l-kapaċità li jwettaq l-attivitajiet kollha mistennija matul il-perjodu ta' erba' snin u jiżgura kofinanzjament xieraq għall-implimentazzjoni tal-kompiti mitluba. Il-baġit stmat li huwa disponibbli għall-perjodu ta' erba' snin tal-ftehimiet qafas ta' sħubija jammonta għal EUR 4 000 000, skont id-deċiżjonijiet annwali tal-Awtorità Baġitarja. Il-baġit totali disponibbli għall-pjan ta' ħidma annwali tal-2016 (tul tal-proġett: 12-il xahar) se jkun EUR 980 000 għat-30 sieħeb (mit-28 Stat Membru tal-UE, l-Iżlanda u n-Norveġja). L-għotja tvarja skont il-popolazzjoni tal-pajjiż u tingħata għat-twettiq ta' pjan ta' ħidma annwali. Il-baġit totali disponibbli għall-pjan ta' ħidma tal-2016 sejjer jitqassam fuq bażi ta' tliet gruppi ta' pajjiżi skont il-popolazzjoni tal-pajjiż: L-għotja tal-Unjoni hija kontribuzzjoni finanzjarja għall-ispejjeż tal-benefiċjarju (u/jew tal-kobenefiċjarji) li jridu jiġu ssupplimentati bil-kontribuzzjoni finanzjarja tagħhom stess u/jew kontribuzzjonijiet lokali, reġjonali, nazzjonali u/jew privati. Il-kontribuzzjoni totali tal-Unjoni ma għandhiex taqbeż is-70 % tal-ispejjeż eliġibbli. Cedefop jirriserva d-dritt li ma jagħtix il-baġit totali disponibbli. Biex ikunu eliġibbli, l-applikanti jridu jissodisfaw ir-rekwiżiti li ġejjin: ikunu organizzazzjoni pubblika jew privata, bi status legali u b'personalità ġuridika (persuni fiżiċi, jiġifieri individwi, mhumiex eliġibbli); ikollhom is-sede tagħhom irreġistrata f'Malta, fejn tapplika l-għotja. L-ispeċifikazzjonijiet dettaljati tas-sejħa għall-proposti, il-formola tal-applikazzjoni u l-annessi tagħha se jkunu disponibbli fuq is-sit web tas-Cedefop mit-18 ta' Marzu 2016 fuq l-indirizz li ġej: L-applikazzjonijiet għandhom ikunu konformi mar-rekwiżiti stabbiliti fit-test sħiħ tas-sejħa u għandhom jiġu sottomessi fuq il-formoli uffiċjali pprovduti. L-evalwazzjoni tal-proposti se tkun ibbażata fuq il-prinċipji ta' trasparenza u ta' trattament ugwali. L-applikazzjonijiet kollha sottomessi se jkunu evalwati minn kumitat ta' esperti fuq il-kriterji tal-eliġibbiltà, tal-esklużjoni, tal-għażla u tal-għoti stabbiliti fil-verżjoni tat-test komplet tas-sejħa.
Extracted from C_101_2016.html